Bugatti kompaniyasi Gran Turismo 6 poyga simulyatori uchun ishlab chiqarilgan Vision Gran Turismo‘ning haqqoniy prototipini ishlab chiqdi. Avtomobil maketi “Prem’yeralar kechasi” deb nomlanayotgan Frankfurtdagi avtosalon ochilishida namoyish etildi. Marka mualliflarining so‘zlariga ko‘ra, avtomobil dizayni Bugatti’ning kelgusidagi giperkarlari qanday qiyofa kasb etishini tasavvur qilishga imkon beradi. Brendning navbatdagi yangiligi Veyron davomchisi— Chiron bo‘ladi. Unga quvvati 1500 ot kuchiga ega 8 litrli, 4 turbina va ikki ulovchi mexanizm o‘rnatilgan yetti bosqichli “robot” W16 gibrid dvigatel o‘rnatiladi. Ushbu avtomobil 100 km/soat tezlikka bor-yo‘g‘i 2,3 soniyada chiqadi. Uning maksimal tezligi soatiga 440 kilometrni tashkil etadi. Chiron spidometri esa soatiga 500 kilometrgacha tezlikni ko‘rsatishga mo‘ljallangan. Chiron’ning 500 donasi ishlab chiqarilishi mo‘ljallangan. Giperkarning dastlabki bahosi 2,2 million yevrodan boshlanadi.